København er en moderne storby, der byder på et væld af muligheder. I den indre by mærkes byens puls, og oplevelserne og inspirationen hentes lige uden for døren. Byen har gode forbindelser med metro og bus, og derfor er det meste af København let tilgængeligt for konferencedeltagere, der vælger offentlig transport som transportmiddel. Hvis konferencedeltagere er bosiddende uden for København og ankommer i bil, kan man overveje konferencelokaler i udkanten af byen, således at det er lettere at komme frem. Derudover er der typisk flere parkeringspladser tilknyttet konferencelokaler uden for centrum.